Diari Oficial de la Generalitat Valenciana


Sumari del DOGV 3955, del 08-03-2001 (2001/2065)

Notificació a la persona interessada que es procedeix a donar-li audiència perquè al·legue tot allò que considere adient als seus interessos, en relació amb l'Ordre de 5 d'agost de la Conselleria de Cultura, Educació i Ciència, per la qual es va fer pública la convocatòria d'ajudes econòmiques per al lloguer d'habitatge per jóvens.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3955

Data del DOGV
:   08-03-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/2065


Organisme emissor
:   Institut Valencià de la Joventut

Tipus de document
:   Anunci

Notificació a la persona interessada que es procedeix a donar-li audiència perquè al·legue tot allò que considere adient als seus interessos, en relació amb l'Ordre de 5 d'agost de la Conselleria de Cultura, Educació i Ciència, per la qual es va fer pública la convocatòria d'ajudes econòmiques per al lloguer d'habitatge per jóvens. [2001/F2065]
  
Davant la impossibilitat d'efectuar-ne la notificació directament a Roberto Roca Hurtuna, amb últim domicili conegut a València, avinguda de l'U de Maig, 27, 6, cosa que s'ha intentat sense cap resultat, i en compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a fer pública la dita notificació:
  
«Per l'Ordre de 5 d'agost de 1999, de la Conselleria de Cultura, Educació i Ciència (DOGV núm. 3.582, de 14 de setembre de 1999), es va fer pública la convocatòria d'ajudes econòmiques per al lloguer d'habitatges per jóvens.
  
Per la Resolució de 6 de juny de 1999, del director general de l'Institut Valencià de la Joventut, es va resoldre concedir a Roberto Roca Hurtuna una ajuda per al lloguer d'habitatge per jóvens.
  
La dita resolució va ser notificada a l'interessat mitjançant edicte publicat en el Diari Oficial de la Generalitat Valenciana el dia 24 de novembre de 2000, tot especificant-hi que «els jóvens als quals s'haja concedit l'ajuda la rebran després de la justificació del compliment de la finalitat mitjançant la presentació, en el termini de 10 dies hàbils comptadors a partir de l'endemà de la notificació d'aquesta resolució, de la documentació següent:
  
a) Rebuts de lloguer corresponents a 1999 per un import, com a mínim, del doble de la quantitat subvencionada.
  
b) Certificat negatiu de l'Agència Estatal Tributària corresponent a l'exercici 1998, en el supòsit que en el moment oportú no s'haguera pogut presentar per estar en fase de gravació?»
  
Atés que no hi ha constància que Roberto Roca Hurtuna haja presentat cap documentació en el termini disposat a l'efecte, i d'acord amb el que disposa la base novena de l'Ordre de 5 d'agost de 1999, de la Conselleria de Cultura, Educació i Ciència, segons la qual l'incompliment de la justificació de la subvenció suposarà la pèrdua del dret al seu cobrament, en procedeix l'anul·lació.
  
De conformitat amb el que estableix l'article 84, 1r i 2n, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a donar-li audiència, perquè en el termini de 10 dies comptadors a partir de l'endemà de la recepció de la present notificació puga al·legar tot allò que considere pertinent als seus interessos.»
  
València, 26 de febrer de 2001.- El cap de l'àrea de l'Institut Valencià de la Joventut: Francisco Aucejo Planells.